Trafikkbetjentene bør får myndighet til å håndheve forsøplingsbestemmelsene, som en tilleggsoppgave til eksisterende oppgaver, mener rådmannen. Foto: Arendal kommune

Nå skal parkeringsvakta få gi søppel-bot

Rådmannen i Arendal foreslår at bystyret 28. januar vedtar en endring av politivedtektene, slik at kommunen kan ilegge gebyr til dem som forsøpler.

Kommunale politivedtekter er hjemlet i politiloven § 14 og politiet håndhever.

Loven ble imidlertid endret i 2012, og åpner nå for at kommunene selv kan håndheve enkelte bestemmelser.

Det gjelder blant annet om å opprettholde ro og orden, sikre ferdsel og hindre tilgrising, herunder klistring og maling på vegger, murer o l., på steder som er alminnelig beferdet eller bestemt for alminnelig ferdsel.

Grunneier har plikt til å rydde fortau for søppel – og snø et annet punkt.

Nå foreslår rådmannen at gis fullmakt til å ilegge gebyrer til dem som overtrer disse bestemmelsene.

Isaksfremleggetstår det: «Parkering gis oppgaven ved at trafikkbetjentene får myndighet til å håndheve bestemmelsen, som en tilleggsoppgave til eksisterende oppgaver. Trafikkbetjentene er daglig ute i bybildet og har utstyr til å skrive ut gebyr, samt kamera for å foreta nødvendig dokumentasjon av de faktiske forhold. De er også kjent med saksgang og lovgivning knyttet til det å ilegge gebyr»

Og:

«Rådmannen foreslår at trafikkbetjentene ilegger gebyr på stedet. Dette for å unngå unødvendig byråkratisering av prosessen.»

Kjenner du politivedtektene i Arendal, og hvordan de for eksempel regulerer snøballkasting og sprettertskyting?Les dem her.